Document ID: 31995R2730

ΚΑΝΟΝΙΣΜΟΣ (ΕΚ) αριθ. 2730/95 ΤΗΣ ΕΠΙΤΡΟΠΗΣ της 27ης Νοεμβρίου 1995 για τροποποίηση του κανονισμού (ΕΟΚ) αριθ. 3389/81 σχετικά με τη θέσπιση λεπτομερών κανόνων για τις επιστροφές κατά την εξαγωγή στον τομέα του οίνου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αγοράς στον τομέα του οίνου (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 55 παράγραφος 8,
τον κανονισμό (ΕΟΚ) αριθ. 345/79 του Συμβουλίου της 5ης Φεβρουαρίου 1979 για τη θέσπιση λεπτομερών κανόνων για τη χορήγηση επιστροφών κατά την εξαγωγή οίνου και των κριτηρίων για τον καθορισμό του ποσού αυτών των επιστροφών (3), όπως τροποποιήθηκε τελευταία από τον κανονισμό (ΕΟΚ) αριθ. 2009/81 (4), και ιδίως το άρθρο 6 παράγραφος 3,
Εκτιμώντας:
ότι ο κανονισμός (ΕΟΚ) αριθ. 3389/81 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1343/94 (6), θεσπίζει ορισμένους λεπτομερείς κανόνες για τη χορήγηση επιστροφών κατά την εξαγωγή στον τομέα του οίνου 7 ότι η εφαρμογή των διατάξεων του άρθρου 5 του κανονισμού (ΕΟΚ) αριθ. 3665/87 της Επιτροπής της 27ης Νοεμβρίου 1987 για τη θέσπιση κοινών λεπτομερών κανόνων για την εφαρμογή του συστήματος των επιστροφών κατά την εξαγωγή γεωργικών προϊόντων (7), όπως τροποποιήθηκε τελευταία από τον κανονισμό (ΕΚ) αριθ. 1384/95 (8), έχει ικανοποιητικά αποτελέσματα όσον αφορά τις αποδείξεις της διαθέσεως στην κατανάλωση των προϊόντων στις τρίτες χώρες 7 ότι, επιπλέον, η πείρα έδειξε ότι, όσον αφορά τις εξαγωγές σε ορισμένες από τις προαναφερθείσες χώρες παρατηρήθηκαν καταχρήσεις 7 ότι οι συναλλαγές θα επανέλθουν σε κανονικά επίπεδα διαγράφοντας από τον κατάλογο των χωρών που απολαύουν επιστροφών, ορισμένες τρίτες χώρες 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 4α του κανονισμού (ΕΟΚ) αριθ. 3389/81 διαγράφεται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Νοεμβρίου 1995.

Labels: 3
17
6